
  Ajánlatkérés - ESZKÖZBESZERZÉS
	Az ajánlatkérő neve: Mórahalom Városi Önkéntes Tűzoltó Egyesület
Az ajánlat címe: Utánfutóra telepített mobil áramfejlesztő berendezés beszerzése
Referenciaszám: FIGT/2025/3
Kezdő időpont: 2025/10/08


1. AZ AJÁNLATOK BENYÚJTÁSÁVAL KAPCSOLATOS INFORMÁCIÓK

A jelen ajánlatkérés tárgya:

INTERREG VI-A Románia-Magyarország Program keretében megvalósuló „FIGT - Firefighter intensive ground training in the crossborder area” című pályázathoz kapcsolódó Utánfutóra telepített mobil áramfejlesztő berendezés beszerzése feladatának lebonyolítása.

A pénzügyi ajánlatot Magyar Forintban, nettó és bruttó összeg feltüntetésével kérjük megadni. 
1. A beszerzés tárgya: Utánfutóra telepített mobil áramfejlesztő berendezés beszerzése az alábbi paraméterek szerint:
Ajánlatkérő által előírt minimum műszaki követelmények Mobil áramfejlesztő berendezés vonatkozásában

	minimum PRP teljesítmény 120 kVA / 96 kW

	3 fázis, 400V/50Hz

	FPT motor

	MeccAlte generátor

	RGK40 típusú vezérlés

	Mechanikus fordulatszám szabályozás

	Minimum 250 l-es szimplafalú üzemanyagtartály

	Motor folyadékok részére csepptálca

	Kézi olaj és üzemanyag szivattyú

	Kültéri, zajcsillapított kivitel

	3P védelmi megszakító

	Akkumulátor kondicionáló töltő

	Rezgéscsilappítóval ellátva

	A berendezés lemezből hajlított, hegesztett alapkeretre van rögzítve

	A manuális üzemet biztosító, mikroprocesszor-alapú dízelaggregát-vezérlő ellátja a kézi és távindítást, a leállítást és biztosítja a védelmi funkciókat, valamint a paraméterek megjelenítését.

	Jótállás minimum 12 hónap


Ajánlatkérő által előírt minimum műszaki követelmények Utánfutó vonatkozásában

	Össztömeg: minimum 2.500kg

	Rakfelület mérete: minimum 330 x kb 150 cm

	Alváz + felépítmény tűzihorganyzott kivitel

	Futómű: 2 tengelyes, gondozásmentes torziós futómű, ráfutófékes kivitel tolató automatával, rögzítőfékkel és automatikus fék-utánállítással szerelve

	Gumiabroncsok 165R13C. Kerékelhelyezés: rakfelület mellett

	A fix magasságú vonószem, orrkerékkel

	Felépítmény: jellege síkplató. Plató borítása film-rétegelt lemez

	4db letámasztó lábbal szerelve

	Az aggregátor rögzítésére csavarozási lehetőség kialakítva

	a jármű 4 év műszaki érvényességgel, valamint járműkísérő lappal kerül átadásra

	Jótállás minimum 36 hónap


Átvétel az ajánlatadó telephelyén történik. Az átadás-átvétel során az ajánlatadó köteles 2 fő gépkezelő oktatását biztosítani, az oktatás tényét naplózni és dokumentumokon rögzíteni. Az átadott dokumentáció az ajánlat részét képezi, és az ajánlatkérő részére átadásra kerül.
2. A szerződés meghatározása: Adás-vételi szerződés
3. Fizetési feltételek, az ellenszolgáltatás teljesítésének feltételei, számlázási módja: 
A szerződésben meghatározottak alapján. 

4. Az ajánlatok bírálati szempontja: 
a) A legalacsonyabb bruttó összegű ajánlatot adó Ajánlattevő kerül kiválasztásra. 
b) Egyéb információk: 
· Az ajánlatot magyar nyelven, jelen ajánlatkérő 1. sz. mellékletén kérjük benyújtani. Amennyiben az Ajánlattevő nem kívánja az 1 sz. mellékletet használni, az ajánlatán fel kell tüntetni a pályázó megnevezését, címét, kapcsolattartó megnevezését, telefonos és e-mail elérhetőségét, továbbá a pályázat tárgyára vonatkozó ajánlati árat (nettó + ÁFA, bruttó bontásban).
· Az ajánlattétellel kapcsolatos további felvilágosításért forduljon bizalommal az Ajánlatkérő kapcsolattartójához.
5. Az ajánlatok beérkezésének határideje: 2025. október 17.
6. Az ajánlatok benyújtásának módja:
a) Az ajánlattevők a mellékelt árajánlat mintán nyújtják be ajánlataikat. Az ajánlatot elektronikus úton a kiss.norbert@morahalom.hu e-mail címre kérjük küldeni. 
b) Tájékoztatás az odaítélésről: Az ajánlattevők írásban értesülnek az értékelési eljárás eredményéről.

Mórahalom, 2025. október 08.
Tisztelettel:                    
	Kiss Norbert
Mórahalom Városi Önkéntes Tűzoltó Egyesület 

